Legal Document

Category: 1

Text:
184. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 43 της 20 Οκτ./20 Νοεμ. 1985 (ΦΕΚ Β΄ 695) Σύσταση Διοικητικού Τομέα και θέσεως Ειδικού Γραμματέα στο Υπουργείο Γεωργίας. Έχοντας υπόψη: 1.α)Τις διατάξεις του άρθρ. 28 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ Α΄ 137). β)Του άρθρ. 3 του Ν.Δ. 216/1974 «περί συστάσεως Υπουργείου Προεδρίας Κυβερνήσεως»(ΦΕΚ Α΄ 367). γ)Του άρθρ. 13 του Νόμ. 1232/82 « Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις» (ΦΕΚ Α΄ 22). 2.Την ανάγκη για διασφάλιση της εύρυθμης λειτουργίας των υπηρεσιών και της ταχείας προώθησης των θεμάτων του Υπουργείου Γεωργίας, αποφασίζομε: Ι.Στο Υπουργείο Γεωργίας συγκροτείται Διοικητικός Τομέας που περιλαμβάνει τις ακόλουθες υπηρεσίες: 1.Δ/νση Γεωργοοικονομικών Μελετών και Προγραμματισμού. 2.Δ/νση Εγγείου Αναδιαρθρώσεως και Συνεργατισμού. 3.Δ/νση Γεωργικού Συνεργατισμού. 4.Δ/νση Γεωργικών Οργανισμών και Ιδρυμάτων. 5.Επιθεώρηση Γεωργικών Συνεταιρισμών και εγγείου Ιδιοκτησίας. 6.Δ/νση Προγραμματισμού και Γεωργοτεχνικοοικονομικών Μελετών. 7.Δ/νση Γεωλογίας-Υδρολογίας. 8.Δ/νση Εκμηχάνισης Γεωργίας και Εκμετάλλευσης Μηχανολογικού Εξοπλισμού. 9.Δ/νση Διοίκησης και Αξιοποίησης Εγγειοβελτιωτικών Έργων και Αρδευτικών Υδάτων. 10.Δ/νση Τεχνικών Μελετών. 11.Δ/νση Κατασκευών. 12.Δ/νση Μηχανολογίας. 13.Δ/νση Γεωτοπογραφήσεων. 14.Δ/νση Φωτογραμμετρίας και Χαρτογραφήσεως. 15.Δ/νση Εφαρμογής Τοπογραφικών Εργασιών Κτηματολογίου και Αναδασμού. 16.Δ/νση Εγγείου Ιδιοκτησίας. 17.Γενική Επιθεώρηση Εγγείων Βελτιώσεων. 18.Τμήμα Νομικών-Διοικητικών και Οικονομικών Υποθέσεων. Ι9.Δ/νση Μεταποίησης και Αγορών κατά το μέρος που αφορά τις επενδύσεις. ΙΙ.Στο Υπουργείο Γεωργίας συνιστάται μία (Ι) θέση Ειδικού Γραμματέα, με βαθμό β΄της κατηγορίας των ειδικών θέσεων. Ο Ειδικός Γραμματέας θα προΐσταται στον πιο πάνω τομέα. Με την 4157/24 Ιουλ.-29 Σεπτ. 1986 (ΦΕΚ Β΄ 629) κοινή απόφαση των Υπ. Προεδρίας της Κυβέρνησης, Οικονομικών και Γεωργίας, τροποποιήθηκε η άνω απόφαση και ορίστηκε ότι: «Οι Διευθύνσεις Γεωργικού Συνεργατισμού και Γεωργικών Οργανισμών και Ιδρυμάτων, του  Υπουργείου Γεωργίας δεν υπάγονται στο Διοικητικό Τομέα που συστάθηκε μ’ αυτήν. Επίσης ορίζουμε όπως στο Διοικητικό Τομέα που συστάθηκε με την πιο πάνω απόφαση υπάγεται η Δ/νση Μεταποίησης και Αγορών Γεωργικών Προΐόντων για όλες τις αρμοδιότητες αυτής. Κατά τα λοιπά ισχύει η πιο πάνω απόφασή μας».